2.2 ลักษณะการประกอบธุรกิจ

การเปลี่ยนแปลงที่สำคัญใน 6 ปีที่ผ่านมา

-   ปี 2543 ลงนามในสัญญาปรับโครงสร้างหนี้กับเจ้าหนี้ธนาคาร และสถาบันการเงิน
    อันเป็นผลกระทบจากการเกิดวิกฤตเศรษฐกิจ
    พร้อมทั้งขยายการประกอบธุรกิจไปยังธุรกิจก่อสร้างและสาธารณูปโภค และรับงาน
    ออกแบบสร้างอาคารและระบบการผลิตปลาทูน่ากระป๋องของ Princes Food ในต่างประเทศ
    และออกแบบผลิตภัณฑ์ใหม่คือ เครื่องทำน้ำแข็งหลอดขนาด 1.5 ตัน/วัน

-   ปี 2544 รับรางวัลผู้ส่งออกสินค้าไทยดีเด่น (Prime Minister’s Export Award :
    Thai Owned Brand) ประเภทที่ใช้ตราสินค้าของตนเอง ซึ่งใน ปี 2542 บริษัท
    เคยได้รับรางวัลผู้ส่งออกสินค้าไทยดีเด่น (Prime Minister’s Export Award : Thai
    Owned Design) ประเภทการออกแบบผลิตภัณฑ์ของตนเอง มาแล้ว

-   ปี 2545 ตั้งหน่วยธุรกิจเพิ่ม 1 หน่วยเพื่อรับงานด้านระบบควบคุมเครื่องจักรอัตโนมัติ
    และได้รับอนุมัติจากผู้ถือหุ้นเพื่อออกหุ้นกู้ เพื่อเตรียมปลดภาระจากสัญญาปรับโครงสร้างหนี้

-   ปี 2546 เพื่อชำระหนี้ตามสัญญาปรับโครงสร้างหนี้ก่อนกำหนด บริษัทฯ
    ได้ทำสัญญาเงินกู้ระยะยาว จำนวน 312
    ล้านบาทและได้ทำการจ่ายคืนหนี้คงเหลือทั้งหมดภายใต้สัญญาปรับโครงสร้างหนี้ก่อนครบกำหนดเวลาการชำระคืน
    ในปีนี้ บริษัท ได้ผลิตสินค้าขึ้นมาใหม่ ในสายเครื่องทำน้ำแข็ง ได้แก่ เครื่องทำน้ำแข็งกรอบ
    สำหรับบริโภคขนาดกำลังการผลิต 60 และ 200 กิโลกรัม/วัน และเครื่องทำน้ำแข็งเกล็ด
    สำหรับอุตสาหกรรมอาหารทะเล ขนาดกำลังการผลิต 2,500 กิโลกรัม/วัน
    พร้อมทั้งตั้งหน่วยธุรกิจเพิ่ม 1 หน่วย เพื่อรองรับงานของหน่วยงานราชการ
    เรียกว่าโครงการพิเศษ

-   ปี 2547

    -   บริษัทลงทุนซื้อที่ดินและสร้างโรงงานแห่งใหม่ที่ จ.เพชรบุรี ในนาม บริษัท พัฒน์กล
        แมนนูแฟคเจอริ่ง จำกัด ด้วยทุนจดทะเบียน 70 ล้านบาท โดยบริษัทฯ ถือหุ้น 99.99%
        บริษัทฯ นี้ได้รับสิทธิ BOI งบประมาณสำหรับที่ดิน ,โรงงานใหม่ และ
        เครื่องจักรประมาณ 200 ล้านบาท นอกจากนั้น บริษัทได้จัดตั้งบริษัท พัฒน์กล อาร์แอนด์ดี
        จำกัด ด้วยทุนจนทะเบียน 5 ล้านบาท โดยบริษัท ฯ ถือหุ้น 99.99 %
        เพื่อขยายหน่วยงานวิจัยและพัฒนาสินค้า

    -   ในปี 2547 คุณปิยะ จงวัฒนา
        กรรมการผู้จัดการได้รับพระราชทานรางวัลนักเทคโนโลยีดีเด่น
        จากสมเด็จพระเทพรัตนราชสุดาฯ สยามบรมราชกุมารี

-   ปี 2548

    -   บริษัท พัฒน์กล แมนนูแฟคเจอริ่ง จำกัด เริ่มผลิตสินค้า
        ตามประเภทและเงื่อนไขที่ได้รับสิทธิ BOI

    -   บริษัท ชำระคืนหุ้นกู้ระยะยาว 100 ล้านบาทตามกำหนด
        โดยส่วนหนึ่งของการชำระหนี้มาจากเงินได้จากการดำเนินงานและอีกส่วนหนึ่งมาจากการขอสินเชื่อใหม่กับสถาบันการเงินต่าง
        ๆ

    -   ประกาศกระทรวงการคลังเกี่ยวกับภาษีเงินได้ (ฉบับที่ 44)
        เรื่องรายชื่อผู้รับทำการวิจัยและพัฒนาเทคโนโลยี ได้เพิ่มรายชื่อ บริษัท พัฒน์กล อาร์
        แอนด์ ดี จำกัด (ฝ่ายวิจัยและพัฒนา) ในลำดับที่ 98 ให้เป็นผู้รับทำการวิจัยและพัฒนา
        มีผลตั้งแต่วันที่ 4 กุมภาพันธ์ 2548 ซึ่งบริษัทดังกล่าวเป็นบริษัทในเครือของ บมจ.พัฒน์กล

    -   บริษัท สยามพัฒน์กล เลิกเช่าโรงงานเดิมและย้ายสถานที่การผลิตไปยังโรงงาน บมจ.
        พัฒน์กล ที่ ถ.กิ่งแก้ว ทำให้ประหยัดรายจ่ายค่าเช่าปีละ 6 ล้านบาท

ภาพรวมการประกอบธุรกิจของบริษัทย่อยและบริษัทร่วม

1.  ผลิตภัณฑ์เครื่องทำน้ำแข็ง ประกอบด้วย บริษัท พัฒน์กล จำกัด (มหาชน) ซึ่งเป็นผู้ผลิต
    ออกแบบ ติดตั้ง และขายอะไหล่ อุปกรณ์สำหรับเครื่องทำน้ำแข็งหลอด น้ำแข็งเกล็ด
    และน้ำแข็งซอง บริษัท พัฒน์กล แมนนูแฟคเจอริ่ง จำกัด
    จะเป็นผู้ผลิตอุปกรณ์สำหรับเครื่องทำน้ำแข็งหลอด น้ำแข็งเกล็ด และน้ำแข็งซอง
    Evaporative Condenser และ Filter Vessel

2.  เครื่องจักรและระบบสำหรับอุตสาหกรรมเครื่องทำความเย็น ประกอบด้วย บริษัท พัฒน์กล
    จำกัด (มหาชน) เป็นผู้ผลิต ออกแบบ ติดตั้งและขายอะไหล่ อุปกรณ์ ระบบแช่อาหาร
    ห้องเย็นอุตสาหกรรมอาหารขนาดใหญ่ ตู้แช่ผลิตภัณฑ์และห้องเย็นสำหรับซุปเปอร์มาร์เก็ต บริษัท
    พีเคบี เอ็นเตอร์ไพรส์ จำกัด ประกอบธุรกิจขาย ออกแบบ ผลิต และติดตั้งห้องเย็นพาณิชย์
    (ขนาดเล็ก) แผ่นฉนวน และนำเข้าอุปกรณ์ระบบทำความเย็น บริษัท ริปเปิลเพลท
    (ไทยแลนด์) จำกัด ผลิตและจำหน่ายแผ่นทำน้ำเย็นสำหรับอุตสาหกรรมอาหาร บริษัท
    สยามพัฒน์กล จำกัด ผลิตและขายตู้แช่ไอศกรีม ตู้แช่ Eutectic และ แผ่น Eutectic
    (คือแผ่นสารทำความเย็นและนำกลับมาใช้ใหม่โดยแช่ในตู้ Eutectic
    สามารถใช้แทนน้ำแข็งแห้ง)

3.  เครื่องจักรและระบบสำหรับการผลิต ผลิตภัณฑ์เหลว ประกอบด้วยบริษัท พัฒน์กล จำกัด
    (มหาชน) ซึ่งเป็นผู้ผลิต ออกแบบ ติดตั้ง และขายอะไหล่ อุปกรณ์
    สำหรับผลิตภัณฑ์เหลวประเภทเครื่องดื่ม ไอศกรีม โยเกิร์ต เคมีภัณฑ์

4.  เครื่องจักรและระบบสำหรับการแปรรูปอาหาร บริษัท พัฒน์กล จำกัด (มหาชน) ซึ่งเป็นผู้ผลิต
    ออกแบบระบบการแปรรูปอาหาร ติดตั้ง และขายอะไหล่ อุปกรณ์

5.  โครงการครบวงจร บริษัท พัฒน์กล จำกัด (มหาชน) ซึ่งเป็นบริษัทฯ ที่รับบริหารโครงการงาน
    ครบวงจรด้านโรงงานอาหาร ตั้งแต่ออกแบบก่อสร้างอาคาร และระบบสาธารณูปโภค
    เครื่องจักรในการผลิตอาหาร และรับเป็นที่ปรึกษาโครงงาน

6.  งานบริการ,ซ่อมบำรุง และ อื่น ๆ บริษัท พัฒน์กล (1984) จำกัด ประกอบธุรกิจบริการ
    รับซ่อมเครื่องจักร ขณะเดียวกัน บริษัท พัฒน์กล อาร์แอนด์ดี จำกัด จะเป็นผู้ให้คำแนะนำ
    ร่วมค้นคว้า และ พัฒนาสินค้า
    สำหรับอุปกรณ์ในอุตสาหกรรมเครื่องทำความเย็นอุตสาหกรรมผลิตน้ำแข็ง
    อุตสาหกรรมผลิตแปรรูปนม ไอศกรีม และ แปรรูปอาหาร
    ห้องเย็นและอุปกรณ์เครื่องทำความเย็น ฯลฯ

แผนภาพแสดงสายธุรกิจ และสัดส่วนการถือหุ้น

[]

โครงสร้างรายได้ของกลุ่มบริษัทแยกตามภูมิภาค (ในประเทศและต่างประเทศ)

[]